# REFERAT

## FOA Sydfyn - Afdelingsbestyrelsen

|  |  |
| --- | --- |
| **Dato:** | 05.12.2017 kl. 8:00 |
| **Sted:** |  |
| **Arkivsag:** | 17/139457 |
|  |  |
| Tilstede: | Susan Bøg Nielsen (SBN), Louise Brandstrup (LB), Maria Sund Haladyn (MH), Dorthe Jørgensen (DJ), Jan Enderberg (JE), Käthe Lund (KL), Karen Inge Jeppesen (KJ), Annika Heidi Lauritzen (AL) |
|  |  |
| Fremmødte suppleanter: | Karin Nygaard Johansen (KN) for Winni Kielstrup Hansen, Marianne Buxbom Lauritzen ((MB) Gik til møde fra kl. 11-12) for Rene Svedstrup |
|  |  |
| Ikke tilstede: | Ann-Marie Holm Hansen () |
|  |  |
| Andre: | Mogens Find under punkt 62 til 66 |
|  |  |
| Referent: | Mikkel Juel Hansen |
|  |  |
| Dirigent: | Louise Brandstrup og Maria Haladyn |
|  |  |

|  |  |  |  |
| --- | --- | --- | --- |
| DAGSORDEN | | | **Side** |
| **Dagsorden** | | | |
| [58/17](#CaseRef24867420) | 17/139501-11 | Godkendelse af dagsorden | 2 |
| [59/17](#CaseRef24867460) | 17/147852-8 | Godkendelse af referat fra seneste afdelingsbestyrelsesmøde | 2 |
| [60/17](#CaseRef24867879) | 17/139511-6 | Orientering fra A-kassen | 2 |
| [61/17](#CaseRef24867772) | 17/139508-6 | Status FOA Sydfyn | 2 |
| [62/17](#CaseRef24867787) | 17/139503-6 | Regnskab | 2 |
| [63/17](#CaseRef24878963) | 17/291090-1 | AKUT midler - merforbrug | 2 |
| [64/17](#CaseRef24878119) | 17/290977-1 | Flere hænder i afdelingen | 2 |
| [65/17](#CaseRef24868037) | 17/289183-1 | Budget 2018 - 3. behandling | 2 |
| [66/17](#CaseRef24867820) | 17/139549-6 | Medlemstal | 2 |
| [67/17](#CaseRef24867858) | 17/139512-6 | Orientering fra Organiseringsgruppen | 2 |
| [68/17](#CaseRef24878092) | 17/290975-1 | Drøftelse af eventuelle konfliktområder i forbindelse med OK18 | 2 |
| [69/17](#CaseRef24878077) | 17/290972-1 | Indkøb af nye mikrofoner til kursuslokalerne på 3. sal | 2 |
| [70/17](#CaseRef24885957) | 17/292365-1 | Ansøgning om midler til Danmark for Velfærd, Svendborg | 2 |
| [71/17](#CaseRef24886066) | 17/292385-1 | Ansøgning fra 8. marts på Langeland | 2 |
| [72/17](#CaseRef24922744) | 17/299407-1 | Ansøgning om midler til afholdelse af juleaften | 2 |
| [73/17](#CaseRef24867901) | 17/139510-6 | Orientering fra TR/AMR | 2 |
| [74/17](#CaseRef24867918) | 17/139513-6 | Orientering fra seneste HB-møde | 2 |
| [75/17](#CaseRef24867937) | 17/139515-6 | Spørgsmål til kommende HB-møde | 2 |
| [76/17](#CaseRef24867944) | 17/139519-6 | Temadebat | 2 |
| [77/17](#CaseRef24867978) | 17/139520-6 | Eventuelt | 2 |
| [78/17](#CaseRef24868020) | 17/139521-6 | Evaluering | 2 |
|  |  |  |  |

Dagsorden

58/17 Godkendelse af dagsorden

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **58/17** |

Indledning: Godkendelse af dagsorden.

Indstilling: Til godkendelse.

Mødebehandling

Susan har ekstra punkt i forhold til LO. Tages under punktet Status FOA Sydfyn.

Der bedes om at ordstyrer påføres indkaldelsen fremadrettet.

Beslutning

Godkendt.

59/17 Godkendelse af referat fra seneste afdelingsbestyrelsesmøde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **59/17** |

Indledning: Godkendelse af referat fra seneste afdelingsbestyrelsesmøde.

Indstilling: Til godkendelse.

Mødebehandling

Godkendt.

Beslutning

60/17 Orientering fra A-kassen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **60/17** |

Indledning: Orientering fra A-kassen

Sag: A-kassen orienterer om seneste nyt fra området, herunder ledighedstal fra seneste periode.

Indstilling: Til orientering.

Mødebehandling

Susan orienterer om at Jon er indkaldt til samarbejdsmøde med Odense Kommune, derfor er han forhindret. Jon har aftalt med Laila, at hun ikke deltager, da der ikke er noget A-kassen mener der skal orienteres om.

Susan kommenterer, at A-kassen burde have været til stede på bestyrelsesmødet for at orientere bestyrelsen om de aktuelle problemer der er afledt af dagpengereformen.

MB – Laila sagde på sidste møde, at hun ville være til stede for at orientere.

KL – nævnte at A-kassen på sidste møde havde orienteret om de vanskelighe4der den nye lov medførte.

Der var herefter en debat omkring erfaringer og udfordringer med den nye A-kasselovgivning.

Beslutning

I respekt for A-kassens arbejdspres vil bestyrelsen gerne orienteres på næstkommende bestyrelsesmøde.

61/17 Status FOA Sydfyn

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **61/17** |

Indledning: Status FOA Sydfyn

Sag: Susan Bøg Nielsen gennemgår og orienterer om status for FOA Sydfyn.

Indstilling: Til orientering.

Mødebehandling

Susan orienterede.   
Vi har travlt, men det går godt.  
Camilla, vores nye elev er startet den 1. december. Mette har været på kursus for at kunne agere bedst muligt som praktikvejleder.

Vi har indsourcet rengøringen. Vi havde 239 ansøgere til en 20-timers rengøringsstilling.

Ny servicemedarber starter 1. januar. Hun hedder Rina.

Christian Leth har brækket hoften og slået hovedet, som i tidligere er orienteret om. Han var tilbage på kontoret i går og var her 2-3 timer. Det er rigtigt positivt at han er langsomt på vej tilbage.

Der kommer ingen nye sager til Christian før han har ryddet op.

Dorthe Jørgensen har brækket skulderen og er her det hun kan klare. Passer dog telefonen hjemmefra.

Vi har haft en medarbejder, Per Henriksen, i 4 ugers praktik. Han er berettiget til seniorjob når han har haft 4 ugers praktik. Han har været en ufattelig stor hjælp til at få ryddet op på depoterne rundt omkring.

360 – Efteråret har lært os at det er nødvendigt at vi bliver bedre til at bruge 360. Det er rigtigt svært at følge op på andres sager, når det ikke er journaliseret korrekt. Vi er ved at stramme op på det.

AL – jeg havde en kollega, der undrede sig over at en sag bliver journaliseret med cpr-nr. Osv, så jeg forklarede at det netop var for at man kan se historiken og svare på tværs af afdelingen.

LB – jeg bruger 360 meget, og det er rigtigt tungt at arbejde med, det går ofte ned og der er lange svartider.

DJ – der kan selvfølgelig være fejl på det ind imellem. Jeg kan kun anbefale at i tager på kursus i det.

AL – jeg kan kun følge jer, at det kan være træls med nye systemer. Vi har fået flere systemer implementeret samtidigt og det er en stor udfordring.

Vi har kompetenceafklaret en god del af TR/AMR og ligeledes personalet i afdelingen.

FTR er indkaldt primo 2018.

Der har været rigtig mange kurser og møder både for valgte og personalet, så i en periode har vi haltet lidt i afdelingen som følge heraf.

LO Sydfyn – Tonni Hansen er valgt som borgmester på Langeland. Jeg er næstformand i LO Sydfyn. Vi havde arbejdsudvalgsmøde igår. Nogle af fagforeningerne vil gerne at det er en med rod i det private arbejdsmarked der bliver ny formand. Konklusionen bliver at vi afholder ekstraordinært repræsentantsskabsmøde.

KJ – hvem er de andre kandidater og hvad kræver det at være formand for LO-Sydfyn?

SBN – det kræver at man kan favne hele den samlede fagbevægelse på Sydfyn.

Bestyrelsen bakker op til at Susan stiller op som formand for LO-Sydfyn ud fra en konkret vurdering af situationen. Dog med det i baghovedet at FOA Sydfyn ikke skal risikere at lide under det.

Maria er kommet i byrådet i Svendborg som nr 7 for Socialdemokraterne.

KJ – Tillykke med valget. Jeg har nogle bekymringer i forhold til tiden kontra afdelingen. Jeg kunne godt tænke mig at der bliver lavet et regnskab over hvor meget tid der fragår til byrådsarbejde.

LBK – vi har også drøftet det i sektoren og har talt om at det at side i byrådet er ligestillet med et fritidsjob, så det opgaver der ligger i sektoren vil stadigvæk blive løst.

KJ – jeg er ikke ude efter Maria som person, men jeg vil gerne have et det fortsætter med at gå godt i afdelingen.

MH – Det er selvfølgelig en drøftelse og en vurdering jeg har gjort op med mit bagland og mig selv. Der vil selvfølgelig i den første tid være fravær fra afdelingen. Jeg vil altid vurdere med udgangspunkt i afdelingen. Jeg håber og tror at vi i afdelingen og vores medlemmer får glæde af de muligheder, det giver at sidde med i kommunalbestyrelsen.

SBN – Den indsigt Maria får ved at sidde i byrådet vil vi kunne bruge på tværs af alle vores 4 kommuner. Specielt i forhold til MED-systemet.

Beslutning

Nyt punkt til næste møde drøftelse om deltagelse i kommunalbestyrelsesarbejde som valgt i FOA Sydfyn.

62/17 Regnskab

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **62/17** |

Indledning: Regnskab.

Sag: Mogens Find gennemgår seneste månedsregnskab.

Indstilling: Til orientering.

**Bilag:** Udleveres på mødet.

Mødebehandling

Mogens Find gennemgik regnskabet for de første 11 måneder.  
Kontingent – er gået bedre end forventet. Ser ud til vi får ca. 80.000 mere ind end budgeteret.

Lønninger – giver også et overskud – vi bruger ikke så meget som der er lagt i budgettet.

Mødeaktiviter – ligger ca. 500.000 under budget, men der er ikke kommet refusionsanmodninger ind på temadagen, så regner med at det går lige op.

Kontingenter og tilskud – har brugt lidt mere end beregnet, skyldes blandt andet indkøb af læderomslag til kalenderen (til TR).

Samlet giver det et driftsresultat med et overskud på ca. 900.000 her pr. 1 december.

TR Midler – vi har modtaget ca 1,2 mio, og har brugt ca. 1 mio.

Vi har forbedret afdelingens økonomi med ca. 500.000 på de første 11 måneder, det vil formindskes lidt med december, da det er en dyr måned.

Når året er omme forventes et merforbrug på TR midler på ca. 500.000.

Med resten af rammeaftalen som den ligger nu forventes et merforbrug på ca. 781.000 over en tre-årig periode (2016-2018).

MF – Der er kommet en ny lov igennem Erhvervsstyrelsen om at der skal være et register over reele ejere af foreninger og fonde. Det der skal registreres som reele ejere er bestyrelsen. I er derfor i bestyrelsen registreret som reele ejere.

Beslutning

Taget til efterretning.

63/17 AKUT midler - merforbrug

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **63/17** |

Mødebehandling

SBN – jeg kan ikke have et merforbrug på 781.000 uden at have bestyrelsens godkendelse for det.   
Jeg synes det klinger hult at vi har kompetenceafklaret TR/AMR og så ikke kan få tilbud om uddannelse. Vi er nødt til at tænke over antallet af temadage.

DJ – vi skal også tænke over at vi har OK-forhandlinger, hvor vi også skal have tillidsfolk ind.

MB – hvis vi starter med kurser, så tænker jeg at man godt kan have et år uden så meget kursusvirksomhed, det er dog vigtigt at de nye TR kommer på lønkursus. Man kunne også godt skær en temadag, så der kommer mere kød på de tilbageværende temadage.

KJ – synes også at man kan skære en temadag og generelt have et år hvor vi holder lidt igen.

AL – støtter op om færre kurser.

DJ – det er også vigtigt at de nye TR kommer på kursus i bisidderrollen, vi har mange der løber ud af huset.

SBN – bisidder er en del af grunduddannelsen.

AL – angående temadag, så kan konferencen efter min mening godt tælle for to temadage, da det er to dage.

Der er mange til temadagen der går efter frokost, og det er vel et problem når vi betaler for 8 timer?

MB – kan vi holde færre temadage og så indkalde sektorebestyrelserne efter behov.

KN – i forhold til at gå tidligt, så tror jeg vi skal være mere skarpe på at få sedlerne rundt tidligt.

MF – i budgettet har jeg kun 4 temdage med, dvs. Konferencen og tre dage.

MH – de fleste kommer og fortæller os at man har behov for at gå tidligt.

SBN – ift sektorbestyrelsesmøder – enhver sektor kan indkalde sin bestyrelsen om aftenen efter behov. Alt det vi taler om nu er under forudsætning af at vi ikke kommer i konflikt.

DJ – tænker at en del af det omkring OK kan holdes som fyraftensmøder.  
Vi skal dog også passe på at det ikke bliver for surt at være tilidsvalgt.

MH – ift midlerne. Vi har sendt ind til forbundet at vi er udfordret på de «dyre» TR vi har som grundet deres arbejdstid er meget dyre at betale refusion for.

Beslutning

Vi afholder kurser i lønforhandlinger, bisidder og grundkursus.   
Temadagen i februar udgår.

Der indskærpes regler for at gå tidligt til temadage m.v.

64/17 Flere hænder i afdelingen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **64/17** |

Indledning: Som aftalt ved nedlæggelse af afdelingsnæstformandsposten skal PL indstille til bestyrelsen, hvis ressourcerne i afdelingen ikke rækker.

Sag: Vi har i afdelingen haft tiltagende travlt på trods af at Faaborg-Midtfyn sagen er slut. Det har ved kompetenceafklaring af alle i faglig afdeling vist sig, at der er så travlt i afdelingen at man ikke har kunnet dokumentere sagerne fornødent i 360.  
Af forskellige årsager har der været sager, vi har skullet overtage for hinanden eller følge op på og der har i den grad manglet sagsstatus. Dette SKAL bringes i orden.   
Ligeledes skal der skabes tid og rum til udvikling af afdelingen, så vi har mulighed for at blive mere proaktive i stedet for at vi hele tiden ”brandslukker” og kommer haltende bagefter.  
Økonomisk kan vi aflønne en faglig sagsbehandler fra 1. marts 2018.

Indstilling: Der ansættes en faglig sagsbehandler foreløbig i 6 måneder fra 1. marts 2018. Stillingen slås op med ansøgningsfrist 7. januar.

Mødebehandling

Susan fremlagde ud fra fremsendte sagsfremstilling. En ny fuldtidsmedarbejder vil koste ca. 380.000 om året inklusive pension m.v. Jeg tænker at når Kirsten stopper 31-03-2018 at vi ansætter en fuldtids-sagsbehandler til faglig sagsbehandling.

KN – har vi råd til at lade være?

AL – Vi har ikke råd til at lade være, for konsekvensen er at vi mister medlemmer. I forhold til at det er en midlertidig stilling, så vil det begrænse nogle ansøgere.

MH – vi lovede hinanden da vi nedlagde næstformandsposten, at vi ville sige til ved behov.

LB – For vores sektors vedkommende graver vi i nogle ting, der kan vise sig at blive meget arbejdstunge, derfor har vi bruge for arbejdskraft til disse ting.

KJ – er det en socialrådgiver i tænker?

SBN – vi vil kalde det en faglig sagsbehandler og det kan både være socialrådgivere, fællestillidsfolk eller erfarne kontorfolk.

DJ – kan kun bakke op om det der er sagt. Vil vi få de mest kompetente ansøgere ved at slå en midlertidig stilling op?

AL – jeg tror ikke at i kun har brug for en midlertidig stilling, og jeg hører på arbejdspladsen at sagsbehandlingen stadig er langtrukken hernede. I har min fulde opbakning til at ansætte en mere.

Stillingen skal selvfølgelig slås op.

SBN – Jeg vil godt have den midlertidigt, så har vi chancen for at bytte ud og justere ved behov.

MF – Ift midlertidig stilling og antallet af ansøgere. Vi har lige haft 239 ansøgere til en 20-timers stililng. Når vi tænker økonomisk og fremadrette skal vi have lavet et nyt budget for 2018.

Fortsætter vores medlemstal med at være positivt vil vi også kunne fortsætte eller forlænge ansættelsen.

MH – hvis sagsbehandlingen stadigvæk føles lang – vi oplever rigtigt tit at medlemmerne ikke vender tilbage med den dokumentation vi beder, eller glemmer en aftale. Hvis i hører om medlemmer der er utilfredse med sagsbehandlingstiden, så bed dem om at ringe herned.

JE – jeg hører også lidt på vandrørene

LB – den ligger også hos medlemmerne selv, når man beder dem beskrive et forløb eller lignende, så trækker de sig tit.

MH – foreslår at ansættelsen bliver for 1 år, så vi også kan nå at vurdere og den ansatte kan nå at komme ordentligt ind i sagerne.

KL – Jeg vil gerne rose jer for at sige til ved behov. Jeg tilslutter mig at vi starter med 1 års ansættelse.

LB – jeg foreslår ansættelse fra 1.4.2018 til 31.12.2018

**Der stemmes om ansættelsen skal vare et år**.  
8 stemmer for.

1 imod.

Beslutning

Vi slår en stilling op med ansøgningsfrist 7. januar, med ansættelse fra 1.4.2018 til 31.3.2019 med mulighed for forlængelse.

65/17 Budget 2018 - 3. behandling

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **65/17** |

Indledning: Mogens Find gennemgår budgettet.

Indstilling: Til godkendelse

**Bilag:** Budget 2018

Mødebehandling

Mogens gennemgik budgettet. Der er ingen ændringer i forhold til 2. behandling.

MF – Foreslår at vi vedtager budgetettet med det forbehold at foregående punkt kan indebærer nogle ændringer til budgetettet, som så vedtages på førstkommende afdelingsbestyrelsemøde i 2018.

Beslutning

Vedtaget.

66/17 Medlemstal

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **66/17** |

Indledning: Medlemstal

Sag: Mogens Find gennemgår medlemsudviklingen siden seneste afdelingsbestyrelsesmøde.

Indstilling: Til orientering.

**Bilag:** Medlemstal.

Mødebehandling

Mogens Find fremlagde medlemstallet.

Vi har mistet 20 medlemmer på et år, men har fået flere erhvervsaktive medlemmer.

MH – forslag om at formulere noget omkring karens eller lignende så vi undgår de her situationer hvor medlemmer melder sig ind og ud efter hvornår de har brug for hjælp.

AL – er tidligere blevet ringet op fra afdelingen når en kollega har villet melde sig ud.

SBN – ingen tvivl om at nogle medlemmer udnytter systemet Er ikke enig med Maria, men vi tager debatten når forslaget foreligger.

DJ – tror vi alle kender nogle, der agerer på den måde.

MF – vi har masser af udfordringer med det der – vi begynder også at hjælpe folk allerede inden vi ved om de har betalt kontingent.

Vi har også et problem med elever, der melder sig ind for at købe billige bøger, for så at melde sig ud igen.

MH – Skolen er forpligtede til at levere uddannelsesmaterialer, så det kan godt være at reglerne bliver ændret i forhold til bogsalg.

Beslutning

Tages til efterretning.

67/17 Orientering fra Organiseringsgruppen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **67/17** |

Indledning: Orientering fra Organiseringsgruppen v/ Louise Brandstrup Kristiansen

Sag: Der orienteres om Organiseringsgruppens arbejde og initiativer.  
Organiseringsgruppen består for nuværende af:  
- Louise Brandstrup Kristiansen  
- Rene Svedstrup  
- Käthe Lund  
- Winni Kielstrup  
- Mette Mortensen  
- Mikkel Juel Hansen

Indstilling: Til orientering.

Mødebehandling

Louise orienterede om kampagneugen.

SBN – Vi skal huske at sprede os ud over flere kommuner næste år.

Louise orienterede om Facebooksiden. Vi har brugt nogle af de penge vi har fået bevilliget til organiseringsgruppen. Vi har brugt 857 kr. På forskellig annoncering af årsmøder og at få flere likes til vores side. Andre FOA-afdelinger har kørt konkurrencer om at få flere likes, men er ikke sikker på hvor god en ide det er.

Beslutning

Taget til efterretning.

68/17 Drøftelse af eventuelle konfliktområder i forbindelse med OK18

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **68/17** |

Indledning: Sandsynlighed for konflikt er ringe, da det har været fremme, at i tilfælde af strejkevarsel vil KL lockoute ”alt og alle”.  
Det vil dræne strejkekassen i løbet af meget kort tid.  
Derfor er der reelt ingen interesse fra FOA for en konflikt.   
Selvfølgelig skal vi være forberedte hvis det sker.  
Derfor skal bestyrelsen som ved andre OK-forhandlinger drøfte FOA Sydfyns bidrag til en eventuel konflikt.

Sag: Hvilke områder vil kunne indgå?  
OBS: der kræves høj organiseringsgrad og villighed fra berørte personale (blandt andet at indgå aktivt i happenings, demonstrationer m.v).

Indstilling: At bestyrelsen drøfter ovenstående.

Mødebehandling

SBN – hører meget forskeligtrettede meldinger omkring hvad stemingen er ude i landet.

Hvad mener bestyrelsen?

MB – jeg tænker at hvis vi bliver lockoutet, så er det vel ikke os, der skal hjælpe med beredskab?  
Jeg er i tvivl om hvorvidt vores kollegaer vil strejke.

AL – Tænker det skal være andre end det var sidste gang. Der var folk der var negative over at vi skulle på FOA hver dag.

Det skal være et bredt udsnit af vores arbejdspladser, og inden for alle sektorerne.

LB – jeg tror godt vi kan finde arbejdspladser med opbakning, men vi har også et stort ansvar for at oplyse om hvad KL går til forhandlingsbordet med.

Beslutning

Vi kan godt udpege 10 procent af arbejdspladserne.

69/17 Indkøb af nye mikrofoner til kursuslokalerne på 3. sal

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **69/17** |

Indledning: Der overvejes køb af nye trådløse mikrofoner til kursuslokalerne på 3. sal.

Sag: I forbindelse med valgmødearrangement blev de nuværende mikrofoner prøvet af og det blev konstateret at de var defekte (de skratter og der er udfald).  
Mikkel tog på opfordring kontakt til Brian Nielsen, Musikhuset Svendborg og rådførte sig. Musikhuset har efterfølgende testet systemet af og konstateret at det er de nuværende mikrofoner der er indkøbt i en for ringe kvalitet.  
  
Musikhuset anbefaler trådløse mikrofoner af mærket SHURE, som er testet og fundet i orden uden skrat og udfald. Det er mikrofoner til professionelt brug og de er derfor meget solide og langtidsholdbare. En mikrofon inklusiv trådløs modtager koster kr. 3.499,-.

Indstilling: PL anbefaler at der indkøbes to trådløse, håndholdte mikrofoner og 1 trådløs headsetmikrofon.

Mødebehandling

Mikkel redegjorde for behovet for mikrofoner i en ordentlig kvalitet og om at der har været teste forskellige løsninger af i samarbejde med Musikhuset Svendborg.

Beslutning

Det besluttes at indkøbe 2 håndholdte og 2 lavaliermikrofoner.

70/17 Ansøgning om midler til Danmark for Velfærd, Svendborg

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **70/17** |

Indledning: Der er indkommet ansøgning fra Danmark for Velfærd.

Sag: Der søges om en efterbevilling på 500 kr., da arrangementet blev afhold den 7. november 2017.

Indstilling: PL anbefaler at der støttes med 500 kr. på efterbevilling.

**Bilag:** Ansøgning om mailkorrespondance.

Mødebehandling

Der er kun brugt 300 kr.

Beslutning

Der bevilliges 300 kr.

71/17 Ansøgning fra 8. marts på Langeland

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **71/17** |

Indledning: Der er i lighed med tidligere år indkommet støtteansøgning fra 8. marts-gruppen Langeland.

Sag: Der søges om støtte til annoncering i Øboen samt trykning af plakater.

8. Marts-gruppen Langeland blev bevilliget kr. 500 i støtte i både 2015 og 2016.

Indstilling: PL indstiller at der støttes med 500 kr.

**Bilag:** Ansøgning og mail.

Mødebehandling

Der bevilliges 500 kr.

Beslutning

Godkendt.

72/17 Ansøgning om midler til afholdelse af juleaften

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **72/17** |

Indledning: Der er indkommet ansøgning fra Kontakt mellem Mennesker til afholdelse af juleaften i Skallen.

Sag: Arrangementet, som kører på 21. år, arrangerer juleaften for 100 mennesker, der ikke har familie eller andet netværk at holde jul med.  
Arrangementet bæres af frivillige og af støtte fra sponsorer.

Indstilling: At bestyrelsen drøfter og tager stilling til ansøgningen.

**Bilag:** Ansøgning.

Mødebehandling

AL – jeg mener i hvert fald at de skal have støtte.

SBN – Jeg mener også de skal have.

DJ – jeg er enig at vi støtter med nogle kroner og måske nogle sportstasker.

LBK – jeg synes også vi skal støtte.

DJ – forslag om at holde et velgørende arrangemenet – for eksempel banko.

Beslutning

Det besluttes at sponsorere arrangmentet med 1.000 kr. Og noget merchandise, efter konkret aftale.

73/17 Orientering fra TR/AMR

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **73/17** |

Indledning: Orientering fra TR og AMR

Sag: Tillidsrepræsentant i FOA Sydfyn Christian Leth og Arbejdsmiljørepræsentant Mette Mortensen orienterer om seneste nyt fra deres respektive områder.

Indstilling: Til orientering.

Mødebehandling

Punktet udgår da Mette Mortensen er ude af huset på kursus, og Christian Leth pt. Er sygemeldt.

Beslutning

74/17 Orientering fra seneste HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **74/17** |

Indledning: Orientering fra seneste HB-møde.

Sag: Susan Bøg Nielsen orienterer fra seneste hovedbestyrelsesmøde.

Indstilling: Til orientering.

**Bilag:** Referat fra seneste HB-møde er fremsendt separat.

Mødebehandling

SBN – vi talte mest OK18 og faglig service og strategi.

Var til ekstraordinært HB-møde i lørdags med henblik på at behandle spørgsmålet om salg af ALKA. FOA’s aktiebeholdning tegner 5 %. Og FOA ville ikke stå i vejen for et salg.

Beslutning

Taget til efterretning.

75/17 Spørgsmål til kommende HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **75/17** |

Indledning: Orientering om kommende HB-møde.

Sag: Susan Bøg Nielsen besvarer spørgsmål fra bestyrelsen vedrørende dagsordenen til kommende HB-møde.

Indstilling: Til gensidig orientering.

**Bilag:** Dagsorden for kommende HB-møde fremsendes separat.

Mødebehandling

LBK – kunne godt tænke mig at vi tager en debat om frivillighed.   
SBN – synes det er en god ide, men det skal vi nok være lidt mere forberedte på.

Beslutning

Debat om frivillighed tages på næste bestyrelsesmøde.

76/17 Temadebat

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **76/17** |

Indledning: Temadebat

Sag: Louise Brandstrup præsenterer oplæg omkring nyansættelser og organisering.

Indstilling: At bestyrelsen drøfter og kommer med forslag som PL kan arbejde videre med.

Mødebehandling

Louise orienterede om oplægget om lønindplacering af nyansatte kollegaer.

JE – det er et problem at HR altid sender lønindplaceringern til FOA fremfor til TR.

LB vi skal have italesat overfor TR at der er forhandlingspligt ifm. Nyansættelser.

MH – vi skal have en drøftelse af at det er forkert at der sidder ledere ude i kommunerne der ansætter folk, men som ikke har forhandlingskompetencen ved lønindplacering.

Beslutning

77/17 Eventuelt

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **77/17** |

Indledning: Eventuelt

Sag:

Indstilling:

**Bilag:**

Mødebehandling

AL – jeg tænkt over med mødepligt i bestyrelsen – mødedatoerne har været kendte længe.   
Jeg vil gerne appelere til at man kommer til møderne, når man har meldt sig til bestyrelsen.

DJ – Ifm med kommunal- og regionsrådsvalget havde vi et valgmøde her i huset med debat med regionsrådskandidaterne. Der var dog ingen fra bestyrelsen, der dukkede op.

Beslutning

Til næste gang drøftelse omkring fremmøde til bestyrelsesmedlemmerne.

78/17 Evaluering

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **05.12.2017** | **78/17** |

Indledning: Evaluering af bestyrelsesmødet.

Mødebehandling

Godt og hyggeligt møde som altid.

Beslutning

**Underskrifter**

|  |
| --- |
| Susan Bøg Nielsen  Louise Brandstrup  Maria Sund Haladyn  Dorthe Jørgensen  Jan Enderberg  Käthe Lund  Karen Inge Jeppesen  Annika Heidi Lauritzen |
|  |
| Karin Nygaard Johansen  Marianne Buxbom Lauritzen |